Leinster

Leinster (/ˈlɛnstər/ ;   toi ko' Cúige Laighean ) nopo nga iso mantad apat provinsi id Ireland, id ponong kabaatan do Ireland. 

Wilayah nokoburu diti nopo nga mantad Kerajaan nokodori Meath, Leinster om Osraige, i hino no maamaso Ireland Gaelik. Gama do  poncerobohan Norman abad ko-12 id Ireland, sajara fifths id Leinster om Meath i nokopiamung miampai sororuuruhai, lobi-lobi no gama do bagas Pale, i pointutuk id koduo-duo kinoyonon diti, om nobontuk o wilayah Leinster timpu baino. Kerajaan-kerajaan nokodori nopo nga nokoundaliu kumaa piipiro watas montok tudu pontadbiran om kogompongotusan. Kalapas piipiro abad, porundangan kerajaan nopo nga minongunsub kumaa pomboogian do watas kisarajra.

Leinster nopo nga aiso fungsi rasmu montok tudu kerajaan songkinoyonon. Hali pia miagal di, subboogian iti do Ireland i notakrif miampai rasmi om nakatayad id ISO 3166-2 sabaagi iso mantad apat wilayah id Ireland. "IE-L" nopo nga piniungkait miampai Leinster sabaagi kod subboogian pogun. Kiwaa 2,858,501 populasi id Leinster tumanud do koutuson tosopung do banci 2022, poposiliu do wilayah diti sabaagi bobos togumu mogigion id pogun diti. Bondira koubasanan Leinster nopo nga popokito do kecapi amas id latar dolikud otomou.

 Sajara 
 Sajara tosopung 
kiri|thumb|Leinster, wilayah id Ireland (Hogg, 1784)
Kerajaan Gaelic Leinster sobolum 1171, nopo nga lobi okoro mantad wilayah timpu baino, koubasan nopo nga au kohompit do wilayah pointantu miagal do Meath, Osraige toi ko' kakadayan Viking id Wexford om Dublin.

Boogian pogulu do ngaran Leinster nopo nga nokoimbulai mantad do Laigin, ngaran do tinaru tapangkal i nokoumbal minion id kinoyonon diti. Boogian tohuri do ngaran dii nopo nga mantad do boros Ireland  toi ko' mantad do Norse Laid , hinonggo koduo-duo nopo nga kirati do 'tana' toi ko' 'wilayah'.

Úgaine Mór (Hugony the Great), i noroitan do minomonsoi kuta nulu id , miinsomok do Kilcullen id Kildare, popiiso do tinaru Leinster. Isido nopo nga songulun di noroitan, nga au noilaan, sabaagi raja sajara kumoiso (Leinster) di abad ko-7 SM. Lobi kuang 175/185 AD, kalapas timpu pisangadan piobpinayan id Ireland, lagenda Cathair Mor i minongimpuun kawagu kerajaan Laigin. Lagenda Finn Mac Cool, toi ko' , nopo nga noroitan do minomonsoi kuta id Nulu Allen, id disan do Bog of Allen.

Maamaso abad ko-4 om ko-5 Masihi, kalapas minogidu i Magnus Maximus mantad do Britain di 383 Masihi miampai legiun disio, minangada kokusungan kuasa,  mononolod mantad Laigin minion id Wales Koibutan, lobi-lobi no id Anglesey, Carnarvonshire om Denbighshire. Id Wales, piipiro koloni Leinster-Irish nopo nga pinopoili do ngaran diolo Semenanjung Llŷn (id Gwynedd), i nakaanu ngaran dau mantad Laigin.

Antakan di abad ko-5, dinasti  i nokoimbulai mantad Connacht nopo nga minonolod do kinoyonon Westmeath, Meath om Offaly mantad  om  id Laigin. Minogumbal o  do monolod  (pamantangan do lembu) id Laigin mantad timpu dii, id suang do proses kosiliu do sangod tradisi diolo.

Id kotimpuunon do abad ko-8, pomorintah Laigin nopo nga nopiduo kumaa duo dinasti:

 Dinasti Koibutan Leinster:  (d. 727), Raja do , om momuruan miampai id Laigin
 Dinasti Kabaatan Leinster:   (d. 738), Raja do , om momuruan miampai id Laigin

Kalapas kinapatayon do do Raja Laigin i poingimpohon id Kildare,  di toun 1042, kerajaan Leinster nopo nga nokoguli kumaa  sept i poinlongkod id kabaatan kotonobon do Wexford timpu baino. Dinasti ponong kabaatan nopo nga popotounda do toinsanan Raja id Leinster sumusuhut.

 Timpu kerajaan do Ireland 
Leinster nopo nga kohompit no "English Pale" di potilombus, watas i intangan mantad Dublin, id kotimpuunon do toun 1600-an. Tolu wilayah suai nopo nga haro sistom "Presidensi" serantau diolo sondii, tumanud do model pontadbiran Wales miampai teori sokiro okon ko' fakta, mantad toun 1570-an om 1580-an gisom 1670-an, om noroitan sabaagi entiti di misuai. Miampai sorokuukuri, pinoposuang o Leinster do "The Pale", tu' kerajaan diti nopo nga nokotoronong om pisuayan miampai kinoyonon do Pale laid om wilayah di lobi alaab, baino id siriba pomorintaan do Inggiris, noingkurian.

Ponginlaaban wilayah diti nopo nga minonolod do wilayah Kerajaan Mide nokodori i kahangkum do kogumuan Meath, Westmeath om Longford baino miampai limo baroni Offaly kotonobon. Kerajaan songkinoyonon nopo nga pinotinan maamaso panaladan Tudor kumaa Ireland om skim pomutanaman potilombus. 

Kosimbanan rontob suai kohompit no Louth, noidu miampai rasmi mantad Ulster di 1596, baroni Ballybritt om Clonlisk (di pogulu nopo nga pogawai takawas diraja Éile Uí Chearbhaill id Tipperary) id Munster nokosiliu soboogian do Leinster di 1606, om 'Lands of Ballymascanlon' nopo nga nokoundaliu mantad Armagh kumaa Louth c. 1630. Rontob wilayah nopo nga linukis kawagu di Cromwell gama do pontadbiran om katantaraan, om paroki Offaly Annally om Lusmagh, di pogulu nopo nga soboogian do Connacht, pinoundaliu di toun 1660.

Kosimbanon do rontob kotohuri id suang do Leinster nopo nga nokoindalan gama do pombontukan Wicklow (1603–1606), mantad tana id koibutan do Carlow (di sobolum nopo nga pinoinggayo kumaa id rahat) om soboogian tagayo do kabaatan Dublin. Kosimbanan tokoro diti nopo nga tinolibamban miampai "pulau" iso watas id watas suai. Id kolimpupuson do toun 1700-an, kokitanan nopo Leinster nga miagal ilo pata 1784 i pinokito id sawat. 

 Geografi om subboogian 

 Wilayah 
Provinsi diti nopo nga abaagi kumaa hopod om duo watas tradisional: Carlow, Dublin, Kildare, Kilkenny, Laois, Longford, Louth, Meath, Offaly, Westmeath, Wexford om Wicklow. Leinster nopo nga provinsi di bobos ogumu o watas, nga kinoyonon koduo tokoro mantad apat provinsi Irish. Miampai populasi 2,870,354 di toun 2022, iti nopo nga pulau di bobos ogumu o mogigion. Dublin nopo nga kakadayan rasmi montok provinsi diti, om iso tionon di bobos ogumu mogigion montok timpu diti. 
WatasPopulasi  (2022) KinoyononCarlow (Ceatharlach)61,968897 km2 (346 sq mi)Dublin (Baile Átha Cliath)1,458,154922 km2 (356 sq mi)Kildare (Cill Dara)247,7741,695 km2 (654 sq mi)Kilkenny (Cill Chainnigh)104,1602,073 km2 (800 sq mi)Laois (Laois)91,8771,720 km2 (660 sq mi)Longford (An Longfort)46,7511,091 km2 (421 sq mi)Louth (Lú)139,703826 km2 (319 sq mi)Meath (An Mhí)220,8262,342 km2 (904 sq mi)Offaly (Uíbh Fhailí)83,1502,001 km2 (773 sq mi)Westmeath (An Iarmhí)96,2211,840 km2 (710 sq mi)Wexford (Loch Garman)163,9192,367 km2 (914 sq mi)Wicklow (Cill Mhantáin)155,8512,027 km2 (783 sq mi)Ginumu toinsanan2,870,35419,801 km2 (7,645 sq mi)

 Kinoyonon di ogumu mogigion 
Maamaso banci do 2016, kinoyonon di ogumu mogigion id Leinster nopo nga kohompit no:
#KinoyononWatasPopulasi watas kakadayanPopulasi kinoyononFormer Legal Town Pop.1Kakadayan DublinWatas Dublin1,347,3591,173,179554,5542DundalkWatas Louth55,80639,00432,5203KilkennyWatas Kilkenny52,17226,5129,8424DroghedaWatas Louth44,05240,95631,7855SwordsWatas Dublin42,73839,24836,9246BrayWatas Wicklow35,53132,60027,7097NavanWatas Meath34,93130,17330,0978CarlowWatas Carlow34,84624,27214,425

 Koubasanan 
 Boros 
Miagal koubasanan montok boros id Ireland, boros Inggiris nopo nga boros piromutan di apangkal, nga haro minoriti do aparagat momoguno boros Ireland id wilayah dii. Tumanud do Banci Ireland 2011, soginumu 18,947 momooboors monikid tadau Ireland id Leinster, id labus do sistom pondidikan, kohompit no 1,299 momoboros sandad id suang do  Gaeltacht tokoro id Ráth Chairn. Gisom do 2011, soginumu 19,348 tangaanak sikul nokotindapou do 66 Gaelscoils (sikul tosiriba boros Ireland) om 15 Gaelcholáistí (sikul takawas boros Ireland) id wilayah dii, lobi-lobi no id Dublin.

 Sipoot 
Soginumu organisasi sipoot om koubasanan nopo nga mongulud kotinanan diolo sondii id suang do wilayan, kohompit no Ragbi Leinster, Koisaan Kriket Leinster, Koisaan Hoki Leinster om Leinster GAA. Hali pia Leinster GAA nopo nga nowonsoi mantad piipiro watas tradisional id wilayah dii, tinimungan GAA mantad Galway, Kerry om Antrim nga mamain id Pialaan Pataam Wanan Leinster, miagal nogi do tinimungan mantad London; nakalantoi o Galway piipiro kopomoroitan dii di toun 2012. Kaampayatan do watas-watas diti nopo nga tumanud do koposolimbahan diolo id suang do Piala Christy Ring.

 Intangai nogi 

 Duke of Leinster
 Leinster (kinoyonon pilihan raya Parlimen Eropah)
 Walai Leinster
 Katayadan do raja id Leinster
 Provinsi New Leinster
 Ó Laighin

 Sukuon 

 Pambasaan potilombus 
 Terence de Vere White, Leinster (Faber & Faber, 1968)

 Noputan labus 

 CSO Irish Regional Income/GDP 2004 Report


Category:Provinces of Ireland
Kategori:Ireland